ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 54.58 કરોડને પાર
સાજા થવાનો દર 97.48%
છેલ્લા 24 કલાકમાં 32,937 દૈનિક નવા કેસ નોંધાયા
ભારતમાં સક્રિય કેસનું ભારણ  કુલ કેસના 1.18%
દૈનિક પોઝિટિવિટી દર  21 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 54.58 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 61,54,235 સત્રોનું આયોજન કરીને રસીના 54,58,57,108 ડોઝ આપવામાં આવ્યા છે. છેલ્લા 24 કલાકમાં રસીના 17,43,114 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,50,751
|
|
બીજો ડોઝ
|
|
81,00,615
|
|
FLWs
|
|
પ્રથમ ડોઝ
|
|
1,82,78,787
|
|
બીજો ડોઝ
|
|
1,21,73,133
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
19,68,99,466
|
|
બીજો ડોઝ
|
|
1,54,10,416
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
11,73,89,912
|
|
બીજો ડોઝ
|
|
4,57,91,230
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,11,53,834
|
|
બીજો ડોઝ
|
|
4,03,08,964
|
|
કુલ
|
|
54,58,57,108
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.48% સુધી પહોંચી ગયો છે.
રોગચાળાની શરૂઆતથી ચેપગ્રસ્ત લોકોમાંથી, 3,14,11,924 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 35,909 દર્દીઓ સ્વસ્થ થયા છે.
છેલ્લા 24 કલાકમાં ભારતમાં દૈનિક 32,937 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 3,81,947 છે. સક્રિય કેસ હવે દેશના કુલ પોઝિટીવ કેસના માત્ર 1.18% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,81,212 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 49.48 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.01% છે જ્યારે દૈનિક પોઝિટીવિટી દર આજે 2.79% નોંધાયો છે. દૈનિક પોઝિટીવિટી દર છેલ્લા 21 દિવસથી 3% થી ઓછો અને 70 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 253
પ્રધાનમંત્રીનું કાર્યાલય
પ્રધાનમંત્રી 15 ઓગસ્ટ પાર્ક, લાલ કિલ્લા મેદાનમાં દશેરાની ઉજવણીમાં ઉપસ્થિત રહ્યા
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં લાલ કિલ્લાનાં મેદાનમાં 15 ઓગસ્ટ પાર્ક ખાતે દશેરાની ઉજવણીમાં ભાગ લીધો હતો.
પ્રધાનમંત્રીએ લવ-કુશ રામલીલા સમિતિ દ્વારા આયોજિત રામલીલાને પણ નિહાળી હતી. તેમણે રાવણ, કુંભકર્ણ અને મેઘનાદની વિશાળ પ્રતિમાઓનું દહન પણ નિહાળ્યુ હતુ, જે બુરાઈ પર અચ્છાઈનાં વિજયનું પ્રતીક ગણવામાં આવે છે.
આ કાર્યક્રમમાં ભારતનાં આદરણીય રાષ્ટ્રપતિ શ્રી રામનાથ કોવિંદ પણ ઉપસ્થિત હતાં.
RP
(Visitor Counter : 78
ઉપરાષ્ટ્રપતિ સચિવાલય
ઉપરાષ્ટ્રપતિએ ભારતીય સંસ્કૃતિ અને વારસા પર ભાર મુકીને મૂલ્ય આધારિત શિક્ષણનું આહ્વાન કર્યું
શિક્ષણને એક મિશન તરીકે માનવું જોઈએ જે સામાજિક રીતે સભાન અને જવાબદાર નાગરિકોનું નિર્માણ કરે: ઉપરાષ્ટ્રપતિ
ઉપરાષ્ટ્રપતિ શ્રીએ પાટીબંધલા સીતારમૈયા હાઈસ્કૂલ, ગુંટુરની હીર જયંતી ઉજવણીમાં ભાગ લીધો
ગુંટુરમાં અન્નમય પુસ્તકાલયની મુલાકાત લીધી, બાળકોમાં નાનપણથી જ વાંચનની આદત કેળવવાનું આહવાન કર્યું
ઉપરાષ્ટ્રપતિ, શ્રી એમ. વેંકૈયા નાયડુએ આજે ભારતીય સંસ્કૃતિ અને વારસા પર ભાર મુકીને બાળકોને મૂલ્ય આધારિત શિક્ષણ આપવાનું આહ્વાન કર્યું હતું. તેમણે ભારપૂર્વક જણાવ્યું હતું કે 'શિક્ષણનો અર્થ સશક્તિકરણ, જ્ઞાન અને રોજગાર માટે છે, માત્ર ડિગ્રી અને પ્રમાણપત્રો પ્રાપ્ત કરવા માટે નહીં.'
શિક્ષણના વ્યાપારીકરણની નિંદા કરતા તેમણે કહ્યું કે જૂના જમાનામાં શિક્ષણ અને દવાને મિશન તરીકે ગણવામાં આવતા હતા. શિક્ષણે સામાજિક રીતે સભાન અને જવાબદાર નાગરિકો પેદા કરવા જોઈએ જે સમાજ અને દેશના મોટા ભલા માટે નિઃસ્વાર્થપણે પ્રયત્ન કરે. "જો તમે તમારી જાતને પ્રેમ કરશો તો કોઈ યાદ કરશે નહીં, પરંતુ જો તમે બીજા માટે જીવશો તો તમે અમર બની જશો અને બીજાની યાદમાં લાંબું જીવશો", તેમ તેમણે ઉમેર્યું હતું.
શ્રી નાયડુ ગુંટુરની શ્રી પાટીબંદલા સીતારમૈયા હાઈસ્કૂલના હીરક જયંતી ઉજવણીમાં ભાગ લીધો હતો. વિદ્યાર્થીઓ, શિક્ષકો અને વાલીઓને સંબોધતા ઉપરાષ્ટ્રપતિએ સર્વગ્રાહી શિક્ષણના મહત્વ પર ભાર મૂક્યો હતો. શારીરિક તંદુરસ્તી અને બાગકામ જેવી પ્રવૃત્તિઓ પર સમાન ધ્યાન આપવું જોઈએ. તેમણે માતૃભાષામાં શિક્ષણ આપવાને પ્રાથમિકતા આપવાની જરૂરિયાતનો પુનરોચ્ચાર કર્યો હતો. અન્ય ભાષાઓ શીખતી વખતે માતૃભાષામાં નિપુણ હોવું મહત્વપૂર્ણ છે.
સમાજમાં ઘટી રહેલા મૂલ્યો અંગે તેમની ચિંતા વ્યક્ત કરતાં શ્રી નાયડુએ લોકોને 4C - ચારિત્ર્ય, ક્ષમતા, આચરણ  અને ક્ષમતાવાળા જનપ્રતિનિધિઓને ચૂંટવા અને સમર્થન આપવા અપીલ કરી હતી. તેમણે જનપ્રતિનિધિઓ માટે શિસ્ત અને લોકોના કલ્યાણ માટે પ્રતિબદ્ધતા રાખવાની જરૂરિયાત પર પણ ભાર મૂક્યો હતો. ઉપરાષ્ટ્રપતિએ ઉમેર્યું કે તેઓ ભારતને એક મજબૂત અને શક્તિશાળી રાષ્ટ્ર તરીકે જોવાની ઈચ્છા ધરાવે છે, જ્યાં કોઈ ભૂખ નથી, કોઈ નિરક્ષરતા નથી અને કોઈ ભેદભાવ નથી.
અંતમાં, ઉપરાષ્ટ્રપતિએ ગુંટુરમાં અન્નમય પુસ્તકાલયની મુલાકાત લીધી, જેમાં વ્યાપક વિષયો પરના કેટલાક દુર્લભ પુસ્તકો સહિત 2 લાખ પુસ્તકોનો સમૃદ્ધ સંગ્રહ છે. શ્રી નાયડુએ કહ્યું કે દરેક ગામમાં એક પુસ્તકાલય હોવું જોઈએ અને બાળકોમાં નાનપણથી જ વાંચનની આદત કેળવવા આહવાન કર્યું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 225
પ્રધાનમંત્રીનું કાર્યાલય
પ્રધાનમંત્રીએ અક્ષય તૃતીયાના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ અક્ષય તૃતીયાના અવસર પર લોકોને શુભેચ્છા પાઠવી છે. આ ખાસ દિવસ દરેકના જીવનમાં સમૃદ્ધિ લાવે તેવી પણ તેમણે શુભેચ્છા પાઠવી હતી.
એક ટ્વીટમાં પ્રધાનમંત્રીએ કહ્યું;
"આપ સૌને અક્ષય તૃતીયાની ખૂબજ શુભકામનાઓ.
અક્ષય તૃતીયાની હાર્દિક શુભકામનાઓ. હું પ્રાર્થના કરું છું કે આ ખાસ દિવસ દરેકના જીવનમાં સમૃદ્ધિ લાવે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે અમૃતસર, બોધગયા, નાગપુર, સમ્બલપુર, સિરમૌર, વિશાખાપટ્ટનમ અને જમ્મુ સ્થિત સાત નવા આઈઆઈએમનાં સ્થાયી સંકુલોની સ્થાપના અને એનાં સંચાલનને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે અમૃતસર, બોધગયા, નાગપુર, સમ્બલપુર, સિરમૌર, વિશાખાપટ્ટનમ અને જમ્મુ સ્થિત સાત નવા આઈઆઈએમનાં સ્થાયી સંકુલોની સ્થાપના અને તેનાં સંચાલન તથા કુલ રૂ. 3775.42 કરોડનાં પુનરાવર્તિત ખર્ચ ને મંજૂરી આપવામાં આવી છે. આ આઈઆઈએમની સ્થાપના વર્ષ 2015-16/2016-17માં કરવામાં આવી હતી. હાલ આ સંસ્થાઓ કામચલાઉ કે અસ્થાયી સંકુલોમાં કામ કરી રહી છે.
કુલ રૂ. 3775.42 કરોડનો ખર્ચ થવાનો અંદાજ મૂકવામાં આવ્યો છે, જેમાંથી રૂ. 2804.09 કરોડ આ સંસ્થાઓનાં સ્થાયી સંકુલોનાં નિર્માણ પર ખર્ચ કરવામાં આવશે, જેનું વિવરણ નીચે મુજબ છેઃ-
|
|
ક્રમ
|
|
આઈઆઈએમનું નામ
|
|
રકમ 
|
|
1
|
|
આઈઆઈએમ અમૃતસર
|
|
348.31
|
|
2
|
|
આઈઆઈએમ બોધગયા
|
|
411.72
|
|
3
|
|
આઈઆઈએમ નાગપુર
|
|
379.68
|
|
4
|
|
આઈઆઈએમ સમ્બલપુર
|
|
401.94
|
|
5
|
|
આઈઆઈએમ સિરમૌર
|
|
392.51
|
|
6
|
|
આઈઆઈએમ વિશાખાપટ્ટનમ
|
|
445.00
|
|
7
|
|
આઈઆઈએમ જમ્મુ
|
|
424.93
આમા દરેક આઈઆઈએમનું નિર્માણ 60384 ચોરસ મીટરનાં ક્ષેત્રફળ પર થશે, જેમાંથી દરેક આઈઆઈએમમાં 600 વિદ્યાર્થીઓ માટે સંપૂર્ણ માળખાગત સુવિધાઓ ઉપલબધ થશે. આ સંસ્થાઓને 5 વર્ષ માટે દર વર્ષે વિદ્યાર્થીદીઠ રૂ. 5 લાખની મંજૂરી આપવામાં આવી છે. ત્યારપછી આ સંસ્થાઓ પોતાનાં સંચાલનનો ખર્ચ/જાળવણીનો ખર્ચ આંતરિક આવકમાંથી પ્રાપ્ત ધનભંડોળમાંથી કરશે એવી આશા છે.
આ સંસ્થાઓનાં સ્થાયી સંકુલોનું નિર્માણ જૂન, 2021 સુધી પૂરું થઈ જશે. આ સાથે તમામ 20 આઈઆઈએમની પાસે પોતાનું સ્થાયી સંકુલ થઈ જશે.
આઈઆઈએમ વિદ્યાર્થીઓને શિક્ષણ પ્રદાન કરશે, જેથી એ વ્યાવસાયિક મેનેજર બની શકે. આ મંજૂરીથી દેશનાં આર્થિક અને ઔદ્યોગિક વિકાસને પ્રોત્સાહન મળશે.
RP
(Visitor Counter : 119
સ્વાસ્થ્ય અને પરિવાર કલ્યાણ મંત્રાલય
ભારતનો એક્ટિવ કેસ લોડ 71 દિવસ પછી 8,26,740 લાખથી નીચે આવી ગયો છે
ભારતમાં છેલ્લા 24 કલાકમાં 67,208 દૈનિક નવા કેસ નોંધાયા
સતત 35માં દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 95.93% થયો
દૈનિક પોઝિટીવિટી દર 3.48%, સતત 10 દિવસથી પોઝિટીવિટી દર 5% કરતાં ઓછો નોંધાય છે
ભારતમાં દૈનિક નવા કોવિડ કેસોમાં સતત ઘટાડો નોંધાયો છે. ભારતમાં છેલ્લા 24 કલાકમાં દૈનિક ધોરણે નવા 67,208 કેસ નોંધાયા છે.
દેશમાં 10 સાતમા દિવસે પણ દૈનિક ધોરણે નવા નોંધાયેલા કેસોનો આંકડો 1 લાખથી નીચે રહ્યો છે. કેન્દ્ર અને રાજ્યો/કેન્દ્રશાસિત પ્રદેશોના સતત અને સહયોગપૂર્ણ પ્રયાસોના ફળરૂપે આ પરિણામ પ્રાપ્ત થયું છે.
ભારતમાં સક્રિય કેસોના ભારણમાં એકધારું ઘટાડાનું વલણ જળવાઇ રહ્યું છે. દેશમાં સક્રિય કેસોનું ભારણ આજે 8,26,740 નોંધાયું છે. સક્રિય કેસોનું ભારણ 71 દિવસ પછી 9 લાખની નીચે જળવાઇ રહ્યું છે.
છેલ્લા 24 કલાકમાં સક્રિય કેસોની સંખ્યામાં 38,692 દર્દીનો ચોખ્ખો ઘટાડો નોંધાયો છે અને દેશમાં કુલ નોંધાયેલા પોઝિટીવ કેસોમાંથી સક્રિય કેસોની સંખ્યા હવે ફક્ત 2.78% રહી છે.
ભારતમાં કોવિડથી સંક્રમિત થયેલા વધુને વધુ દર્દીઓ સાજા થઇ રહ્યાં હોવાથી સતત 35 દિવસથી દેશમાં દૈનિક ધોરણે નવા નોંધાયેલા દર્દીઓની સરખામણીને નવા સાજા થયેલા દર્દીઓનો આંકડો વધારે જળવાઇ રહ્યો છે. છેલ્લા 24 કલાકમાં 1,03,570 દર્દીઓ સાજા થયા હોવાનું નોંધાયું છે.
છેલ્લા 24 કલાકમાં દૈનિક ધોરણે નવા નોંધાયેલા કેસ કરતાં નવા સાજા થયેલાની સંખ્યા 36000થી  વધારે છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,84,91,670 દર્દીઓ સાજા થઇ ગયા છે અને છેલ્લા 24 કલાકમાં 1,03,570 દર્દી સાજા થયા છે. આના કારણે એકંદરે સાજા થવાનો દર વધીને 95.93% થયો છે અને તેમાં સતત વૃદ્ધિનું વલણ જળવાઇ રહ્યું છે.
દેશમાં પરીક્ષણોની ક્ષમતામાં નોંધપાત્ર પ્રમાણમાં વધારો કરવામાં આવી રહ્યો છે. છેલ્લા 24 કલાકમાં દેશમાં 19,31,249 પરીક્ષણો હાથ ધરવામાં આવ્યા છે. ભારતમાં આજદિન સુધીમાં કરવામાં આવેલા કુલ પરીક્ષણોનો આંકડો 38.52 કરોડ જેટલો  થઇ ગયો છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 3.99% છે જ્યારે દૈનિક પોઝિટીવિટી દર આજે 3.48% નોંધાયો છે. સતત 10 દિવસથી આ દર 5%થી નીચે જળવાઇ રહ્યો છે.
ગઈ કાલે ભારતે 26.55 કરોડ રસીકરણ કવરેજના સીમાચિહ્નને પાર કર્યો. આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 34,63,961 સત્રોનું આયોજન કરીને રસીના કુલ 26,55,19,251 ડોઝ આપવામાં આવ્યા છે. છેલ્લા 24 કલાકમાં 34,63,961 રસી ડોઝ આપવામાં આવ્યા હતા.
આમાં શામેલ છે:
|
|
HCWs
|
|
પ્રથમ ડોઝ
|
|
1,00,88,081
|
|
બીજો ડોઝ
|
|
70,17,838
|
|
FLWs
|
|
પ્રથમ ડોઝ
|
|
1,69,56,515
|
|
બીજો ડોઝ
|
|
89,36,711
|
|
18 થી 44 વર્ષનું વયજૂથ
|
|
પ્રથમ ડોઝ
|
|
4,73,43,608
|
|
બીજો ડોઝ
|
|
9,69,085
|
|
45 થી 60 વર્ષનું વયજૂથ
|
|
પ્રથમ ડોઝ
|
|
7,79,22,224
|
|
બીજો ડોઝ
|
|
1,22,96,349
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
6,35,37,652
|
|
બીજો ડોઝ
|
|
2,04,51,188
|
|
કુલ
|
|
26,55,19,251
રાષ્ટ્રપતિ સચિવાલય
પ્રેસ વિજ્ઞપ્તી
ભારતના રાષ્ટ્રપતિએ પ્રધાનમંત્રીની સલાહ મુજબ, કેન્દ્રીય પ્રધાન પરિષદમાં પ્રધાનો વચ્ચે નીચેના ખાતાઓની પુન: ફાળવણીનું નિર્દેશન કર્યું છે:-
 પૃથ્વી વિજ્ઞાન મંત્રાલયનો પોર્ટફોલિયો શ્રી કિરેન રિજિજુને સોંપવામાં આવ્યો છે.
 શ્રી અર્જુન રામ મેઘવાલ, રાજ્ય મંત્રીને શ્રી કિરેન રિજિજુના સ્થાને તેમના વર્તમાન પોર્ટફોલિયો ઉપરાંત કાયદા અને ન્યાય મંત્રાલયમાં રાજ્ય મંત્રી તરીકેનો સ્વતંત્ર હવાલો સોંપવામાં આવ્યો છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ યોશિહિદે સુગાને જાપાનના પ્રધાનમંત્રી તરીકે નિમણૂક થવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ મહાશય યોશિહિદે સુગાને જાપાનના પ્રધાનમંત્રી તરીકે નિમણૂક થવા બદલ અભિનંદન પાઠવ્યા છે.
એક ટવીટમાં પ્રધાનમંત્રીએ કહ્યું કે, "જાપાનના પ્રધાનમંત્રી તરીકે નિમણૂક થવા બદલ મહાશય યોશિહિદે સુગાને હાર્દિક અભિનંદન. હું આપણી વિશેષ વ્યૂહાત્મક અને વૈશ્વિક ભાગીદારીને સંયુક્તપણે નવી ઉંચાઈએ લઈ જવા ઇચ્છુ છું."
SD/GP/BT
સોશિયલ મીડિયા પર અમને ફોલો કરો:
(
મંત્રીમંડળ
મંત્રીમંડળે ગ્રાહક સુરક્ષા અને લીગલ મેટ્રોલોજી પર મોરેશિયસ સાથેના સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ગ્રાહક સુરક્ષા અને લીગલ મેટ્રોલોજી પર ભારત અને મોરેશિયસ વચ્ચેના સમજૂતી કરારોને મંજૂરી આપી દીધી છે.
લાભ:
આ સમજૂતી કરારો બંને દેશોના દ્વિપક્ષીય સંબંધો માટે લાભપ્રદ છે. તે ગ્રાહક સુરક્ષા ક્ષેત્રમાં સહયોગ વધારવામાં મદદ કરશે અને સાથે જ તે બંને દેશોમાં થઇ રહેલા વિકાસમાંથી પારસ્પરિક હિત પ્રાપ્ત કરશે અને માહિતીના આદાન-પ્રદાન માટે એક સંસ્થાગત માળખું પૂરું પાડશે. વધુમાં તે ગેરમાર્ગે દોરતી જાહેરાતો, ટેલિમાર્કેટિંગ, મલ્ટી લેવલ માર્કેટિંગ, ઈ-કોમર્સ વગેરે જેવા નવા પડકારોને પહોંચી વળવા માટે ગ્રાહક સુરક્ષા અને લીગલ મેટ્રોલોજી જેવા ક્ષેત્રોમાં સંકલિત સંતુલિત અને સ્થિતિસ્થાપક વિકાસને પ્રોત્સાહન આપશે. તે રાષ્ટ્રીય અને આંતરરાષ્ટ્રીય માનાંકો શોધવાની ખાતરી આપશે અને આ રીતે તજજ્ઞતાના એવા નવા ક્ષેત્રોનો વિકાસ કરશે કે જે નવા પડકારોને પહોંચી વળવા માટે સુવિધા પૂરી પાડે. વધુમાં, માહિતી અને તાલીમ કાર્યક્રમોનું સમયાંતરે આદાન-પ્રદાન એ વધુ સારા શાસન માટે અને ગ્રાહકની નબળાઈ સામે લડવા માટે એક લાભદાયક કુશળતાની ખાતરી આપશે.
J.Khunt/GP/RP
(Visitor Counter : 99
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 185.21 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.55 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે.
રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય  કરશે.
|
|
રસીના ડોઝ
|
|

|
|
પુરવઠો
|
|
1,85,21,44,495
|
|
બાકી ઉપલબ્ધ
|
|
15,55,00,726
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 185.21 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.55 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
મંત્રીમંડળ
કેન્દ્રીય મંત્રીમંડળે સિક્યોરિટીઝ એન્ડ એક્સચેન્જ બોર્ડ ઓફ ઈન્ડિયા અને મેનિટોબા સિક્યોરિટી કમિશન, કેનેડા વચ્ચેના દ્વિપક્ષીય મેમોરેન્ડમને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતના સિક્યોરિટીઝ એન્ડ એક્સચેન્જ બોર્ડ અને મેનિટોબા સિક્યોરિટી કમિશન, કેનેડા વચ્ચે દ્વિપક્ષીય સમજૂતી કરાર પર હસ્તાક્ષરને મંજૂરી આપી છે.
લાભો:
આ એમઓયુ, અન્ય બાબતોની સાથે, સિક્યોરિટીઝ રેગ્યુલેશન્સના ક્ષેત્રમાં ક્રોસ-બોર્ડર સહકાર માટે ઔપચારિક આધાર માંગે છે, પરસ્પર સહાયતાની સુવિધા આપશે, સુપરવાઇઝરી કાર્યોના કાર્યક્ષમ પ્રદર્શનમાં યોગદાન આપશે, તકનીકી ડોમેન જ્ઞાન પ્રદાન કરવામાં સહાય કરશે અને કાયદાના અસરકારક અમલીકરણને અને સિક્યોરિટી બજારોને સંચાલિત કરતા નિયમોને સક્ષમ કરશે.
એમઓયુ મેનિટોબાના રોકાણકારોને SEBI સાથે FPI તરીકે નોંધણી માટે લાયક પણ બનાવશે.
અસર:
કેનેડાના મેનિટોબા પ્રાંતમાં આવેલી સંસ્થાઓ સેબીમાં ફોરેન પોર્ટફોલિયો ઇન્વેસ્ટર  તરીકે નોંધણી કરાવવા ઇચ્છુક છે, જેના માટે પૂર્વ શરતો પૈકીની એક એ છે કે વિદેશી દેશ/પ્રાંતના સિક્યોરિટી માર્કેટ રેગ્યુલેટર ઇન્ટરનેશનલને સહી કરનાર હોવા જોઇએ. સિક્યોરિટીઝ કમિશનના બહુપક્ષીય મેમોરેન્ડમ ઓફ અન્ડરસ્ટેન્ડિંગ નું સંગઠન, સેબી સાથે દ્વિપક્ષીય એમઓયુ પર હસ્તાક્ષર કરવા એ મેનિટોબાની સંસ્થાઓને સેબી સાથે FPI તરીકે નોંધણી કરાવવાની પરવાનગી આપવા માટે જરૂરી છે. આ દ્વિપક્ષીય એમઓયુ પર હસ્તાક્ષર કરવાથી કુલ રૂ. 2,665 કરોડની કસ્ટડી હેઠળની કુલ અસ્કયામતો સાથે લગભગ વીસ મેનિટોબા-=નિવાસી FPIs ને લાભ થવાની અપેક્ષા છે અને તેઓ ભારતીય બજારોમાં રોકાણ ચાલુ રાખવા માટે પાત્ર બનશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
રોજગાર મેળા અંતર્ગત, પ્રધાનમંત્રી શ્રી 28મી ઓગસ્ટે સરકારી વિભાગો અને સંસ્થાઓમાં નવનિયુક્ત 51,000થી વધુ લોકોને નિમણૂક પત્રોનું વિતરણ કરશે
રોજગાર મેળો એ રોજગાર સર્જનને સર્વોચ્ચ અગ્રતા આપવા માટે પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે
નવા નિયુક્ત લોકો પણ ઓનલાઈન મોડ્યુલ કર્મયોગી પ્રરંભ દ્વારા ખુદને તાલીમ આપી શકશે
પ્રધાનમંત્રી શ્રી નરેન્દ્ર મોદી 28મી ઑગસ્ટ, 2023ના રોજ સવારે 10:30 વાગ્યે વિડિયો કૉન્ફરન્સિંગ દ્વારા 51,000થી વધુ નિમણૂક પત્રોનું વિતરણ કરશે. પ્રધાનમંત્રી આ પ્રસંગે નિયુક્ત લોકોને પણ સંબોધિત કરશે.
રોજગાર મેળો દેશભરમાં 45 સ્થળોએ યોજાશે. આ રોજગાર મેળા ઈવેન્ટ દ્વારા, ગૃહ મંત્રાલય વિવિધ કેન્દ્રીય સશસ્ત્ર પોલીસ દળો  જેવા કે સેન્ટ્રલ રિઝર્વ પોલીસ ફોર્સ , બોર્ડર સિક્યુરિટી ફોર્સ , શાસ્ત્ર સીમા બલ , આસામ રાઈફલ્સ, સેન્ટ્રલમાં કર્મચારીઓની ભરતી કરી રહ્યું છે. ઔદ્યોગિક સુરક્ષા દળ , ઈન્ડો તિબેટીયન બોર્ડર પોલીસ  અને નાર્કોટિક્સ કંટ્રોલ બ્યુરો  તેમજ દિલ્હી પોલીસ. દેશભરમાંથી પસંદ કરાયેલા લોકો નવી ભરતી સાથે, ગૃહ મંત્રાલય હેઠળની વિવિધ સંસ્થાઓમાં કોન્સ્ટેબલ , સબ-ઇન્સ્પેક્ટર  અને નોન-જનરલ ડ્યુટી કેડર પોસ્ટ્સ જેવી વિવિધ જગ્યાઓ પર જોડાશે.
CAPF તેમજ દિલ્હી પોલીસનું મજબૂતીકરણ આ દળોને આંતરિક સુરક્ષા, આતંકવાદનો સામનો કરવા, બળવાખોરીનો સામનો કરવા, ડાબેરી-વિરોધી ઉગ્રવાદ અને રાષ્ટ્રની સરહદોનું રક્ષણ કરવા જેવી તેમની બહુપરિમાણીય ભૂમિકા વધુ અસરકારક રીતે ભજવવામાં મદદ કરશે.
રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તીકરણ અને રાષ્ટ્રીય વિકાસમાં ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે.
નવા નિમણૂક પામેલાઓને iGOT કર્મયોગી પોર્ટલ પરના ઓનલાઈન મોડ્યુલ, કર્મયોગી પ્રરંભ દ્વારા પોતાને તાલીમ આપવાની તક પણ મળી રહી છે, જ્યાં 673 થી વધુ ઈ-લર્નિંગ અભ્યાસક્રમો ‘ક્યાંય પણ કોઈપણ ઉપકરણ’ લર્નિંગ ફોર્મેટ માટે ઉપલબ્ધ કરાવવામાં આવ્યા છે.
CB/GP/JD
(
મંત્રીમંડળ
મંત્રીમંડળે આત્મનિર્ભર ભારત રોજગાર યોજના ને મંજૂરી આપી
પ્રધાનમંત્રી શ્રી નરેન્દ્ર મોદીના અધ્યક્ષસ્થાને મંત્રીમંડળે આત્મનિર્ભર ભારત પેકેજ 3.0 હેઠળ કોવિડ-19 મહામારીમાંથી ફરી બેઠા થવાના તબક્કા દરમિયાન સંગઠિત ક્ષેત્રમાં રોજગાર વધારવા અને નવા રોજગારની તકોના સર્જનને પ્રોત્સાહન આપવા આત્મનિર્ભર ભારત રોજગાર યોજના ને મંજૂરી આપી છે.
મંત્રીમંડળે ચાલુ નાણાંકીય વર્ષ માટે રૂા. 1,584 કરોડના ખર્ચને તેમજ યોજનાના સમગ્ર ગાળા એટલે કે વર્ષ 2020-23 માટે રૂા. 22,810 કરોડના ખર્ચને મંજૂરી આપી છે.
યોજનાના મુખ્ય મુદ્દા આ મુજબ છે:
- ભારત સરકાર 01 ઑક્ટોબર, 2020ના રોજથી 30મી જૂન, 2021ના રોજ સુધીના ગાળામાં નવા કર્મચારીઓને નોકરીએ રાખવા માટે બે વર્ષ માટે સબસિડી આપશે.
- ભારત સરકાર બે વર્ષ માટે 1000 કર્મચારીઓ સુધીનો રોજગાર આપતા એકમમાં નવા કર્મચારીઓના એમ્પ્લોઇ પ્રોવિડંટ ફંડ પેટે કર્મચારીઓનો 12 ટકાનો ફાળો તેમજ નોકરીદાતાનો 12 ટકાનો ફાળો, બંને, એટલે કે પ્રોવિડંટ ફંડ પેટે 24 ટકા વેતન ચૂકવશે.
- 1000 કર્મચારીઓથી વધુ સંખ્યા ધરાવતા એકમમાં નવા કર્મચારીઓને રોજગાર આપવામાં આવશે તો ભારત સરકાર બે વર્ષ સુધી એમ્પ્લોઇ પ્રોવિડંટ ફંડમાંનો ફક્ત કર્મચારીનો 12 ટકાનો હિસ્સો ચૂકવશે.
- દર મહિને રૂા. 15,000થી ઓછું વેતન મેળવતો કર્મચારી, જે પહેલી ઑક્ટોબર, 2020ના રોજ અગાઉ એમ્પ્લોઇઝ પ્રોવિડંટ ફંડ ઓર્ગેનાઈઝેશન  સાથે નોંધણી ધરાવતા કોઈ એકમ  સાથે કામ કરતો ન હોય અને તે 01 ઑક્ટોબર, 2020ના રોજ પહેલા યુનિવર્સલ એકાઉન્ટ નંબર કે ઈપીએફ મેમ્બર એકાઉન્ટ નંબર ધરાવતો ન હોય તે લાભ મેળવવાને પાત્ર રહેશે નહીં.
- કોઈ પણ ઈપીએફ સભ્ય, જે યુનિવર્સલ એકાઉન્ટ નંબર  ધરાવતા હોય અને માસિક રૂા. 15,000થી ઓછું વેતન મેળવતા હોય અને જો તે 01.03.2020થી 30.09.2020 સુધીમાં કોવિડ મહામારી દરમિયાન રોજગારમાંથી મુક્ત થયા હોય અને 30.09.2020 સુધીમાં કોઈ પણ ઈપીએફનું આવરણ આપતી કંપની સાથે રોજગાર માટે જોડાયેલા ન હોય, તેઓ પણ આ લાભ મેળવી શકશે.
- ઈપીએફઓ યોગદાનની રકમ ઈલેક્ટ્રોનિક પદ્ધતિએ સભ્યોના આધાર સાથે જોડાયેલા ખાતામાં જમા કરશે.
- આ યોજનાના અમલ માટે ઈપીએફઓ એ સોફ્ટવેર વિકસાવશે અને પ્રક્રિયા પણ ઘડશે, જે તેમના પક્ષેથી પારદર્શી અને જવાબદેહી હશે.
- એબીઆરવાય હેઠળ ઉપલબ્ધ થતા લાભ ઈપીએફઓ દ્વારા અમલી અન્ય કોઈ પણ યોજના સાથે બેવડાય નહીં તે સુનિશ્ચિત કરવા માટે ઈપીએફઓ કાર્યપદ્ધતિ અને સાધનો ગોઠવશે.
SD/GP/BT
(
સંસ્કૃતિ મંત્રાલય
વંદે ભારતમ, નૃત્ય ઉત્સવ સ્પર્ધાના વિજેતાઓ રાજપથ ખાતે પ્રજાસત્તાક દિવસ 2022 પરેડમાં પ્રેક્ષકોને મંત્રમુગ્ધ કરવા માટે તૈયાર છે
ભવ્ય પ્રદર્શન માટે રિહર્સલ હવે પૂરજોશમાં ચાલુ છે
વંદે ભારતમ, નૃત્ય ઉત્સવ ગ્રાન્ડ ફિનાલેના વિજેતાઓ 26મી જાન્યુઆરીએ રાજપથ, નવી દિલ્હી ખાતે પ્રજાસત્તાક દિવસ 2022ની પરેડમાં પ્રેક્ષકોને મંત્રમુગ્ધ કરવા માટે તૈયારી કરી રહ્યા છે. ભવ્ય પ્રદર્શન માટે રિહર્સલ રાજપથ અને ઈન્દિરા ગાંધી ઈન્ડોર સ્ટેડિયમ, નવી દિલ્હી ખાતે પૂરા ઉત્સાહ સાથે થઈ રહ્યા છે.
વિજેતાઓને ચાર નામાંકિત કોરિયોગ્રાફરો દ્વારા તાલીમ આપવામાં આવી રહી છે. જેમાં કથક ડાન્સર સુશ્રી રાની ખાનમ, કુ. મૈયેત્રી પહારી, કુ. તેજસ્વિની સાઠે અને શ્રી સંતોષ નાયરનો સમાવેશ થાય છે જેઓ વિવિધ રાજ્યોમાંથી આવેલી 36 ટીમોને તાલીમ આપી રહ્યા છે.
ચાર સ્તરીય વંદે ભારતમ-નૃત્ય ઉત્સવ સ્પર્ધા દ્વારા સંસ્કૃતિ મંત્રાલય દ્વારા 400થી વધુ કલાકારોની પસંદગી કરવામાં આવી છે. આઝાદી કા અમૃત મહોત્સવનો એક ભાગ વંદે ભારતમ-નૃત્ય ઉત્સવનો ગ્રાન્ડ ફિનાલે 19મી ડિસેમ્બર, 2021ના રોજ નવી દિલ્હીમાં યોજાયો હતો.
વંદે ભારતમ સ્પર્ધા 17 નવેમ્બરના રોજ જિલ્લા સ્તરે શરૂ થઈ હતી અને તેમાં 323 જૂથોમાં 3,870થી વધુ સ્પર્ધકોએ ભાગ લીધો હતો. જેઓએ જિલ્લા કક્ષાએ સ્ક્રિનિંગ ક્લીયર કર્યું હતું તેઓએ 30 નવેમ્બર, 2021થી રાજ્ય-સ્તરની સ્પર્ધામાં ભાગ લીધો હતો. 4થી ડિસેમ્બર 2021 સુધીના 5 દિવસના સમયગાળામાં રાજ્ય-સ્તરની સ્પર્ધા માટે 20 થી વધુ વર્ચ્યુઅલ ઇવેન્ટ્સ યોજવામાં આવી હતી.
ઝોનલ કક્ષાની સ્પર્ધા માટે 200 થી વધુ ટીમોમાંથી 2,400 થી વધુ સહભાગીઓને શોર્ટ-લિસ્ટ કરવામાં આવ્યા હતા. ઝોનલ ફાઈનલ 9મી થી 12મી ડિસેમ્બર દરમિયાન કોલકાતા, મુંબઈ, બેંગલુરુ અને દિલ્હી ખાતે યોજાઈ હતી જ્યાં 104 જૂથોએ ઓગસ્ટ જ્યુરી સમક્ષ તેમના નૃત્ય કૌશલ્યનું પ્રદર્શન કર્યું હતું અને ચાહકોને બિરદાવ્યા હતા. સહભાગી જૂથોએ શાસ્ત્રીય, લોક, આદિવાસી અને ફ્યુઝન જેવી વિવિધ નૃત્ય શ્રેણીઓમાં ખાસ કોરિયોગ્રાફ કરેલ નૃત્યો રજૂ કર્યા. તેઓ હવે પ્રજાસત્તાક દિવસ પર એક પર્ફોર્મન્સ આપશે જ્યાં તમામ જૂથો એક આખામાં ભળી જશે, છતાં એક ભારત શ્રેષ્ઠ ભારતની સાચી ભાવનામાં વ્યક્તિગત નૃત્ય સ્વરૂપોની ઓળખ જાળવી રાખશે.
આ 104 જૂથોમાંથી, તમામ 4 ઝોનમાંથી 949 નર્તકો ધરાવતાં 73 જૂથોએ ગ્રાન્ડ ફિનાલેમાં સ્થાન મેળવ્યું હતું, જે 19મી ડિસેમ્બરના રોજ જવાહરલાલ નહેરુ સ્ટેડિયમ ઓડિટોરિયમ ખાતે દિલ્હીમાં યોજાઈ હતી.
ગ્રાન્ડ ફિનાલેમાંથી ટોચના 480 નર્તકોને વિજેતા તરીકે જાહેર કરવામાં આવ્યા હતા અને તેઓ 26મી જાન્યુઆરી 2022ના રોજ રાજપથ, નવી દિલ્હી ખાતે યોજાનારી પ્રજાસત્તાક દિવસની પરેડમાં પરફોર્મ કરશે.
આ પ્રથમ વખત છે જ્યારે જન ભાગીદારીને વધારવાના ઉદ્દેશ્ય સાથે અખિલ ભારતીય નૃત્ય સ્પર્ધા દ્વારા રાજપથ ખાતે પ્રજાસત્તાક દિવસના પ્રદર્શન માટે ટીમોની પસંદગી કરવામાં આવી છે.
(Visitor Counter : 199
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને ઑસ્ટ્રિયા પ્રજાસત્તાકના રાષ્ટ્રપતિ ડૉ. એલેક્ઝાન્ડર વાન દેર બૈલન વચ્ચે ટેલીફોન પર ચર્ચા થઇ
પ્રધાનમંત્રી શ્રી નરેન્દ્ર મોદી અને ઑસ્ટ્રિયા પ્રજાસત્તાકના રાષ્ટ્રપતિ મહામહિમ ડૉ. એલેક્ઝાન્ડર વાન દેર બૈલન વચ્ચે આજે ટેલીફોન પર ચર્ચા થઇ હતી.
ઑસ્ટ્રિયાના રાષ્ટ્રપતિએ ભારતમાં અમ્ફાન ચક્રાવાતના કારણે થયેલી ભારે તારાજી અંગે દુઃખ વ્યક્ત કર્યું હતું. બંને મહાનુભવોએ પોત પોતાના દેશમાં કોવિડ-19 મહામારીના કારણે આરોગ્ય અને આર્થિક ક્ષેત્રો પર વિપરિત અસરો દૂર કરવા માટે લેવામાં આવેલા પગલાં વિશે પોતાના મંતવ્યોનું આદાનપ્રદાન કર્યું હતું. તેઓ એ વાતે પણ સંમત થયા હતા કે, વર્તમાન પડકારોનો સામનો કરવા માટે આંતરરાષ્ટ્રીય સહયોગ ખૂબ જ મહત્વનો છે.
બંને નેતાઓએ કોવિડ પછીના વિશ્વમાં ભારત અને ઑસ્ટ્રિયા વચ્ચેના સંબંધો વધુ મજબૂત બનાવવા અને સંબંધોમાં વધુ વિવિધતા લાવવા અંગે તેમની સહિયારી ઇચ્છાઓનો પુનરોચ્ચાર કર્યો હતો. પ્રધાનમંત્રીએ ઇન્ફ્રાસ્ટ્રક્ચર, ટેકનોલોજી, સંશોધન અને નાવીન્યકરણ, SME વગેરે ક્ષેત્રોમાં સહકાર વધારવાની તકો પર પ્રકાશ પાડ્યો હતો.
બંને નેતાઓએ આશા વ્યક્ત કરી હતી કે, સમગ્ર વિશ્વ ટુંક સમયમાં વર્તમાન આરોગ્ય કટોકટીની સ્થિતિમાંથી બહાર આવી જશે અને પર્યાવરણના આરોગ્ય જેવી લાંબાગાળાની ચિંતાઓ પર વધુ કેન્દ્રીત થઇને કામ કરી શકશે.
GP/DS
(
કાયદો અને ન્યાય મંત્રાલય
ગુજરાતમાં આવતીકાલથી કાયદા મંત્રીઓ અને કાયદા સચિવોની ઓલ ઈન્ડિયા કોન્ફરન્સ શરૂ થશે
કેન્દ્રીય કાયદા અને ન્યાય મંત્રી શ્રી કિરેન રિજીજુ મુખ્ય સંબોધન કરશે
આ ઇવેન્ટ વિચારોના આદાન-પ્રદાન માટે પ્લેટફોર્મ પૂરું પાડશે અને વિવિધ રાજ્યો અને કેન્દ્રશાસિત પ્રદેશોને તેમની શ્રેષ્ઠ પદ્ધતિઓ શેર કરવાની તક આપશે
કાયદા અને ન્યાય મંત્રાલય દ્વારા 14 થી 16 ઓક્ટોબર, 2022 દરમિયાન ગુજરાતના એકતા નગર ખાતે કાયદા મંત્રીઓ અને કાયદા સચિવોની અખિલ ભારતીય પરિષદનું આયોજન કરવામાં આવી રહ્યું છે, જેમાં રાજ્યો અને કેન્દ્રશાસિત પ્રદેશોના કાયદા મંત્રીઓ અને કાયદા સચિવો ભાગ લેશે. કેન્દ્રીય કાયદા અને ન્યાય મંત્રી શ્રી કિરેન રિજિજુ દ્વારા ચાવીરૂપ સંબોધન કરવામાં આવશે.
કાયદા અને ન્યાય મંત્રાલયની આ પહેલ ભારતની કાયદાકીય વ્યવસ્થાને લગતા વિવિધ વિષયો પર ચર્ચા માટે એક મંચ પ્રદાન કરશે જેથી નીતિ નિર્માતાઓ દેશના ભવિષ્ય માટે રોડમેપ વિકસાવી શકે. આ ઈવેન્ટ વિચારોના આદાન-પ્રદાન માટેનું પ્લેટફોર્મ પૂરું પાડશે અને વિવિધ રાજ્યો અને કેન્દ્રશાસિત પ્રદેશોને તેમની શ્રેષ્ઠ પ્રથાઓનું આદાન-પ્રદાન કરવાની તક પૂરી પાડશે જે તેના નાગરિકો ખાસ કરીને સમાજના નબળા વર્ગોના હિતમાં દેશની સમગ્ર કાનૂની વ્યવસ્થાને અપગ્રેડ કરવા માટે સેવા આપી શકે અને એ રીતે "સમાવેશક અને વાઇબ્રન્ટ ન્યુ ઇન્ડિયા" બનાવવા માટે તેમને સશક્તીકરણ પ્રદાન કરી શકે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 280